गाहाइ आलासि महरै बाहागो लानानै सोलोंथाइ नेहाथारि काष्टम बसुमतारीआ बुङोदि, थांनाय 17 बोसोराव एबसुआ बर’ बिजोंनि फरायसालि आरो फोरोंगिरिफोरनि  जेंनाफोरखौ सुस्रांनांगौनि थाखाय बिपिएफ सोरखारखौ गले-गले खावलाय बोदोंमोनब्लाबो बिथांमोनहा इसेबो मावफुंनो नाजादिया । बेखायनो बोहैथि बोसोरनि थांनाय 27 जानुवारी 2020  खालाराव जालांनाय बिटिआर  गोरोबथानि गेजेरजों बर’ बिजोंजों लोगोसे गुबुन-गुबुन बिजोंनि फरायसालि आरो फोरोंगिरिफोरनि जेंनाखौ सुस्रांथारनांगौनि थाखाय 6.3 दफाखौ लाबोनाय जादों । आरो बे खामानिखौ मावफुंनायनि खामानिआ दासिम गुजि जौखोन्दो  आवगायबाय । नाथाइ दासिमबो बिपिएफ हानजानि दैदेनगिरिफोरा बे जेंनाखौ सुस्रांजानो बाजानायखौ जों माखासे हाबाफोरनि गेजेरजों मोगा-मोगि जाबोनांगासिनो ।